GMR
జిఎంఆర్‌ ఎయిర్‌పోర్టులో కొత్తతరహా సేవలు
హైదరాబాద్‌: ప్రపంచంలోనే నంబర్‌వన్‌ ఎయిర్‌పోర్టుగా సేవల్లో అగ్రస్థానంలో నిలిచిన జిఎంఆర్‌ ఎయిర్‌పోర్టు కొత్తగా ప్యాసింజర్లే తమకు ముఖ్యం అన్న నినాదంతో కొత్త తరహా సేవలు ప్రారంభించింది. ప్యాసింజర్లు అత్యధికంగా కోరుకునే విధానంలో ఈ కార్యాచరణ ఉంటుంది. ఈ కొత్త పథ కం కింద అంకితభావంతో పనిచేసే ప్యాసింజర్‌ సర్వీ స్‌ అసోసియేట్స్‌ అందుబాటులో ఉంటారు. ఒకే కుటుంబం ఒకేకార్యాచరణ అన్న నినాదంతో ప్యాసిం జర్లకు నిరంతరాయంగా సేవలందించేందుకు ఈ కార్యాచరణ అమలుచేస్తున్నట్లు సిఇఒ ఎస్‌జికె కిశోర్‌ వెల్లడించారు. మొట్టమొదటిసారిగా అంకితభావంతో పనిచేసే ప్యాసింజర్‌ సర్వీస్‌ అసోసియేట్లను నియమి స్తున్నట్లు తెలిపారు. ఇందులో మొత్తం 50 మంది యువకులు పిఎస్‌ఎలుగా పనిచేస్తారు. కీలకమైన టచ్‌పాయింట్లవద్ద టర్మి నల్‌లో వీరు సిద్ధంగా ఉంటారు. ఎవరికి ఏసాయం అవసరమైనా వెనువెంటనే వీరు అందిస్తారు. మహిళలు, గర్భిణీలు, చిన్నపిల్లల తల్లులు, ఒక్కరే ప్రయా ణించడం, పసికందులతో ప్రయాణిస్తున్న తల్లులు, సీనియర్‌ సిటిజన్లు వంటి వారికి అనిర్వచనీయమైన సేవలందిస్తారని సిఇఒ వెల్లడించారు. ప్యాసింజరే మాకు ముఖ్యం, సహాయానికి మేం సంతోషిస్తాం అన్న నినా దంతో జిఎంఆర్‌ ఇంటర్నేషనల్‌ ఎయిర్‌పోర్టు సేవల్లో సరికొత్త పంథాను ప్రవేశపెట్టింది. సెక్యూరిటీ చెక్‌ఏరియా, చెక్‌ఇన్‌ ఏరియా, బదిలీ ఏరియా, సెక్యూరిటీ హోల్డ్‌, బోర్డింగ్‌ ఏరియా ఇతర కీలక పాయింట్లలో ప్యాసింజర్‌ సర్వీస్‌ అసిస్టెంట్లు నిరం తరం అందుబాటులో ఉంటారని వివరించారు. ఎయిర్‌పోర్టు సేవ ల నాణ్యతల్లో వరుసగా ఎనిమిదేళ్లుగా విశిష్ట గుర్తింపు పొందిం దని, అంతర్జాతీయంగా టాప్‌ మూడు ఎయిర్‌పోర్టుల్లో ఒకటిగా జిఎంఆర్‌ నిలిచిందని అన్నారు. తమ ఎయిర్‌పోర్టు కేటగిరిలో ఇపుడు ప్రపం చంలోనే నంబర్‌వన్‌ స్థానంలో ఉందని సిఇఒ కిశోర్‌ వివరించారు. కేవలం రెండేళ్ల వ్యవధిలోనే 45శాతంట్రాఫిక్‌ వృద్ధినమోదుచేసిందని ఆయన అన్నారు.